kardosdrur/scandi-wiki huggingface dataset:
Generalguvernementet Polen

Generalguvernementet (tysk: Generalgouvernement für die besetzten polnischen Gebiete, Generalguvernementet for de besatte polske områder) var betegnelsen brugt om myndighederne i de områder af Polen som var besat af Tyskland under anden verdenskrig men ikke direkte indlemmet i det tyske rige.

Igennem 1944 blev tyskerne fordrevet fra Polen af den røde hær. Dette blev slutningen på Generalguvernementet.

Eksterne henvisninger 

Administrative områder i Det Tredje Rige
Polen under 2. verdenskrig
Webprogrammering

Webprogrammering er programmering af dynamiske websideer. Ved en dynamisk hjemmeside forstås en hjemmeside der kan ændre sig, både med og uden indflydelse fra udvikleren, og typisk også uden at der ændres i kildekoden. Der kan være tale om alt fra at vise den aktuelle dato og tidsslet, til komplicerede systemer. Ofte er dynamiske hjemmesider kædet sammen med en database.

Skelettet af en hjemmeside vil typisk være udformet i markupsprogene HTML og CSS, mens den dynamiske del kan være kodet i ASP, Asp.net og PHP, der er blandt de mest udbredte af slagsen. En given fil til en dynamisk hjemmeside kan indeholde op til flere sprog samtidig, hvert i sit særligt markerede område. Således indeholder en typisk .php-fil eksempelvis både HTML, CSS, PHP, JavaScript og MySQL. Den dynamiske del kan være både server- og client-sided. Server-sided betyder at kodeændringerne sker på hjemmesidens server, her er tale om eksempelvis ASP og PHP, mens klientbaseret dynamik afvikles af browseren. Det sker eksempelvis med JavaScript.

Mange hjemmesider er bygget til at kunne modificeres, uden at skulle ændre i selve koden. Brugeren af siden vil kunne ændre tekstindhold, enkelte eller mange designdetaljer, samt tilføje og slette ønskede moduler til og fra systemet. Sådanne systemer kaldes Content Management Systems, ofte blot forkortet ved CMS. Blandt de mest populære af disse er Joomla!.

Eksterne henvisninger 
 Rowl.dk
 Udvikleren
 webp.dk
 Eksperten

Programmeringssprog
Internetteknologi
Programmering
Ghettooprøret i Warszawa

Ghettooprøret i Warszawa (tysk: "Aufstand im Warschauer Ghetto", polsk: "Powstanie w getcie warszawskim") var et jødisk oprør som var i Warszawaghettoen i Polen under 2. verdenskrig, som var en modstand mod Nazi-Tysklands forsøg på at transportere de resterende i ghettoen til koncentrationslejren Treblinka. Oprøret mod tyskerne startede 18. januar 1943. Den største del af oprøret fandt sted fra 19. april indtil 16. maj 1943, og sluttede med at de dårligt bevæbnede og forsynede modstandsfolk var tilintetgjort af de tyske tropper efter ordre fra Jürgen Stroop. Det var det største alenestående oprør fra jøderne under Holocaust.

Kilder

Eksterne henvisninger 

Warszawaghettoen
Opstande i Polen
Karl Felix Halm

Karl Felix Halm (født 5. april 1809, død 5. oktober 1882) var en tysk klassisk filolog og kritiker.

Liv 
Karl Halm blev født i München. Efter at have haft stillinger i Speyer og Hadamar blev han i 1849 rektor for det nyligt oprettede Maximiliansgymnasium i München, og i 1856] leder af det kongelige bibliotek og professor ved Münchens universitet. Disse stillinger beklædte han til sin død.

Værker 
Halm er primært kendt som udgiver af Cicero og andre latinske prosaforfattere, skønt han i sin tidlige karriere rettede en væsentlig del af sin opmærksomhed mod græsk. Efter J. C. Orellis død slog han sig sammen med J. G. Baiter for at forberede en revideret kritisk udgave af Ciceros retoriske og filosofiske skrifter (1854-1862). Hans skoleudgaver af nogle af Ciceros taler i Haupt- og Sauppe-serien med noter og introduktioner nød stor succes. Han udgav også en række klassiske tekster i Teubner-serien hvoraf de vigtigste er Tacitus (4. udgave, 1883), Rhetores Latini minores (1863), Quintilian (1868), Sulpicius Severus (1866), Minucius Felix sammen med Firmicus Maternus De errore (1867), Salvianus (1877) og Victor Vitensis' Historia persecutionis Africanae provinciae (1878). Han var også en entusiastisk autografsamler.

Kilder 

 Conrad Bursian i Biographisches Jahrbuch
 John Edwin Sandys, History of Classical Scholarship, iii. 195 (1908).

Filologer fra Tyskland
Personer fra München
Tara-brochen

Tara-brochen er en keltisk broche fra Irland fra omkring år 700 e.Kr.. Det anses for at være en af de vigtigste bevarede genstande fra tidlig kristen tid. Den repræsenterer irsk insulær kunst og er udstillet på National Museum of Ireland i Dublin .

Brochen er godt 18 cm lang og består hovedsagelig af forgyldt sølv udsmykket med indviklede, abstrakte dekorationer (irsk fletning) på for- og bagside. På dens perler findes over tyve ulve- og dragehoveder.

Formgivningen, sølvsmedenens teknik (filigran og indlagt arbejde) og det anvendte guld, sølv, kobber, rav og glas er af meget høj kvalitet og vidner om det høje stade, som Irlands guldsmede havde nået i 600-tallet. Brochen er i pseudo-cirkel stil; det viser, at den ikke skulle bruges som beklædningsdel, men havde et rent dekorativt formål. Som mange andre brocher fra tiden indeholder den hverken kristne eller hedenske motiver. Den er skabt til en velstående mand, som ønskede et personligt udtryk for sin status. Tara-brochen er sandsynligvis den mest spektakulære og en af de bedst bevarede af flere dusin kostbare brocher, som er fundet på De britiske øer, hovedsagelig i Irland. Selv om der er ligheder i stil, er de alle helt forskellige i detaljerne. Der er benyttet kostbart metal og halvædelstene.

Selv om brochen er navngivet efter Tara-bakkerne, der var sædet for Irlands mytologiske overkonger, har den hverken kendt forbindelse til Tara eller overkongerne. Brochen blev fundet i august 1850 på stranden ved Bettystown i nærheden af Laytown i grevskabet Meath. Finderen (en bondekone eller hendes to sønner) hævdede at have fundet den i en æske nedgravet i sandet, men mange mener, at den blev fundet inde i landet, og at påstanden om stranden kun var en undskyldning for ikke at få juridiske komplikationer med ejeren af det virkelige fundsted. Smykket blev solgt til en antikvitetshandler og af ham til en guldsmed, som kaldte den "Tara-brochen" for at gøre den mere attraktiv.

Kilder

Eksterne henvisninger 
Udstillingsbillede og beskrivelse

Kunst fra Irland
Middelalderens kultur
Chris Watson

John Christian Watson (9. april 1867 – 18. november 1941), kendt som Chris Watson, var den 3. premierminister i Australien. Han var den første premierminister fra partiet Australian Labor Party. Han var kun premierminister i en periode på 4 måneder.

Eksterne henvisninger 

Australiens premierministre
Pave Shenouda 3. af Alexandria

Shenouda III af Alexandria (koptisk Ⲡⲁⲡⲁ Ⲁⲃⲃⲁ Ϣⲉⲛⲟⲩⲟϯ ⲡⲓⲙⲁϩ ϣⲟⲩⲙⲧ, arabisk البابا شنوده الثالث født Nazeer Gayed 3. august 1923 i Asyut i Egypten – 17. marts 2012) var fra 1971 til sin død pave og patriark af Alexandria og dermed leder af Den koptiske ortodokse kirke.

Munk og biskop 
Pave Shenouda III havde eksamen fra universitetet i Cairo, og præsteuddannelse i den koptiske kirke. Den 18. juli 1954 blev han munk med navnet fader Antonious syreren, i det syriske munkeklostre af Den evige Jomfru Maria Theotokos, hvor han senere blev præsteviet. Under sin tid som munk levede han som eremit. Patriark og pave Kyrillos VI af Alexandria kaldte fader Antonious den 30. september 1962 til patriarkatet hvor han udnævnte ham til biskop med ansvar for kristen undervisning og dekan for det koptiske ortodokse teologiske universitet. Det var der han tog navnet Shenouda.

Pave 
Den 14. november 1971 blev han kronet til pave og patriark af Alexandria, den 117. i successionen. I egenskab af pave og patriark har Shenouda III udnævnt de første biskopper af Nordamerika, da der nu (2006) er flere end hundred kirker mod kun fire i 1971, og ligeså de første biskopper af Australien samt grundlagt de første koptisk-ortodokse kirker i Sydamerika.

Han har gjort sig bemærket for sin stræben efter at forene kirkerne, og har siden 1970 påbudt dialoger med de forskellige kristne samfund. I 1973 blev han den første leder af den koptisk-ortodokse kirke som besøgte Vatikanet i 1500 år. Han og pave Paul VI udformede en fælleserklæring om kristologi under besøget.

Den 3. september 1981 tvang Anwar Sadat ham til at gå i eksil i klosteret Sankt Bishoi. Samtidigt blev otte biskopper, 24 præster og flere andre kristne fængslet. Sadat erstattede kirkens hierarki med en komite af biskopper, og kaldte Shenouda "eks-pave". Den 2. januar 1985 løslod Hosni Mubarak paven, som kom tilbage til Cairo den 7. januar og kunne fejre jul med kirken. Flere end ti tusind personer deltog.

I egenskab af pave var han også chefsredaktør for El-Keraza Magazine, som siden 1962 er den koptisk-ortodokse kirkes officielle avis. Han har dertil skrevet mere end hundred bøger.

Pave Shenouda døde af alderdom i en alder af 88. Den 20. marts 2012 blev han begravet i et ørkenkloster i det nordlige egyptiske Wadi Natrun. Hans efterfølger som patriark (pave) af Alexandria blev valgt i november 2012: Tawadros II.

Eksterne henvisninger 
 Pope Shenouda III – officiel hjemmeside 
 Pope Shenouda III (OrthodoxWiki)
 Pope Shenouda III – Coptic Orthodox Church Network
 Mere information om pave Shenouda III – fra Saint Takla Haymanout the Ethiopian Church, Alexandria, Egypt
 Common declaration of Pope Shenouda III and Pope Paul VI (1973)

Personer fra Egypten
Patriarker
Paver af den koptiske ortodokse kirke
Christian Ludvig Kier

Christian Ludvig Kier (25. december 1839 på Herlufsholm – 18. februar 1934 i Linå) var en dansk retshistoriker, overretssagfører og byrådsmedlem.

Han var søn af Herlufsholms forvalter Tyge Kier og Johanne f. Rasmussen, blev student fra Herlufsholm 1857 og cand. jur. 1863. Han tjente i den Slesvigske Krig i 1864 som intendant. C.L. Kiær var sagførerfuldmægtig i København 1865-68; overretssagfører i Aarhus fra 1869.

I 1871 var han medstifter af Aarhuus Privatbank og var 1874-76 direktør for Jydsk Handels- og Landbrugsbank. Fra 1878 til 1888 og 1891 til 1899 var han medlem af Aarhus Byråd for Højre. I en periode var han formand for Klubben Polyhymnia. 1886-93 sad han i bestyrelsen for Den danske Sagførerforening og var 1897-1900 formand for Den danske Købstadsforening. Han blev Ridder af Dannebrog 1885 og 1898 Dannebrogsmand. Han ejede Linå Storskov.

Han blev gift (4. november 1870) med Dorthea Sophie Bünger.

I Aarhus er Chr. Kiers Plads opkaldt efter ham.

Bibliografi 
 1889 : Om Overdragelse af Ejendomsret over faste Ejendomme for Tiden indtil Christian V’s Lov
 1890 : Valdemars sjællandske Lov, et Bidrag til den danske Lovhistorie
 1898 : Edictus Rotari. Studier vedrørende Langobardernes Nationalitet
 1901 : Dansk og langobardisk Arveret

Kilder 
 Dansk biografisk Lexikon
 Kraks Blaa Bog 1929
 Opslag i "Borgere i byens råd"

Eksterne henvisninger 
 

Retshistorikere fra Danmark
Medlemmer af Aarhus Byråd
Personer i Kraks Blå Bog (afdøde)
Personer i den 2. Slesvigske Krig fra Danmark
Advokater fra Danmark
Danskere i 1800-tallet
Danskere i 1900-tallet
Riddere af Dannebrog
Faglitterære forfattere fra Danmark
Personer i Dansk Biografisk Leksikon
Politikere fra Højre (1881-1915)
Foreningsformænd fra Danmark
Formænd for Kommunernes Landsforening
Dansksprogede forfattere fra Danmark
Panafrikanske parlament

Det Panafrikanske parlament er en institution inden for den Afrikanske Union. Det er et rådgivende organ, der over tid, muligvis kan få lovgivningsmæssige beføjelser. 

Parlamentet holdt sit første møde i marts 2004. Det har i dag 265 medlemmer fra alle 53 medlemsstater i Afrikanske Union. Parlamentet har sit sæde i Johannesburg i Sydafrika . Den har sit hovedkontor i Johannesburg, Sydafrika.

Afrika
Internationale organisationer
Etableret i 2004
José Manuel Reina

José Manuel "Pepe" Reina Páez (født 31. august 1982 i Madrid, Spanien) er en spansk fodboldspiller, der spiller som målmand hos den engelske fodboldklub Aston Villa. Tidligere har han spillet i hjemlandet hos henholdsvis FC Barcelona og Villarreal CF, i England hos Liverpool og i Tyskland hos FC Bayern Munchen.

Gennem sin karriere har Reina vundet en lang række titler, heriblandt to europamesterskaber, et verdensmesterskab samt både den engelske og italienske pokalturnering.

Han er søn af en anden tidligere spansk landsholdsmålmand, Miguel Reina.

Landshold 
Reina står noteret for 33 kampe for Spaniens landshold, som han debuterede for 17. august 2005 i en venskabskamp mod Uruguay. Han fungerer dog primært som reserve for førstevalget Iker Casillas. I denne rolle har han vundet både EM i 2008, hvor han kun var på banen i én kamp, og VM i 2010, hvor han slet ikke fik spilletid. Han var også med til at vinde EM i 2012.

Titler 
FA Cup
 2006 med Liverpool F.C.

Football League Cup
 2012 med Liverpool F.C.

Community Shield
 2006 med Liverpool F.C.

UEFA Super Cup
 2005 med Liverpool F.C.

Coppa Italia
 2014 med SSC Napoli

EM
 2008 og 2012 med Spanien

VM
 2010 med Spanien

Referencer

Eksterne henvisninger 

 Liverpool F.C. spillerinfo
 Soccerbase.com spillerinfo

Fodboldspillere fra Spanien
Fodboldspillere fra FC Barcelona
Fodboldspillere fra Villarreal CF
Fodboldspillere fra Liverpool F.C.
Fodboldspillere fra S.S.C. Napoli
Fodboldspillere fra FC Bayern München
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Verdensmestre i fodbold
Nando Rafael

Nando Rafael (10. januar 1984 i Luanda) er en angolansk-tysk fodboldangriber, der spiller hos kinesiske Henan Jianye F.C.

Nando Rafael flygtede fra den angolanske borgerkrig som 8-årig og opholdt sig i Holland. Han fik sin fodboldopdragelse i Ajax Amsterdam, hvor han ifølge klubben var et større talent end spillere som Wesley Sneijder, Rafael van der Vaart og Nigel de Jong. Han skiftede til Borussia Mönchengladbach, men hans udvikling gik noget i stå hos Mönchengladbach, hvor han ikke fik den ønskede spilletid.

5. juni 2008 skrev han en 3-årig kontrakt med AGF og han blev fra begyndelsen regnet for at blive en af de bedste angribere i Superligaen. Han blev imidlertid ramt af flere mindre skader, og i efteråret 2009 var han ikke førstevalg for klubben, der samtidig fik økonomiske problemer. Begge dele forventede man at kunne afhjælpe med udlejningen til Augsburg.

Han kan tale flydende portugisisk, spansk, fransk, hollandsk, engelsk, tysk og derudover et par afrikanske dialekter.

Referencer

Eksterne henvisninger 

 Nando Rafael  på agf.co.dk
 Nando Rafael på danskfodbold.com

Fodboldspillere fra Angola
Fodboldspillere fra Hertha BSC Berlin
Fodboldspillere fra Borussia Mönchengladbach
Fodboldspillere fra FC Augsburg
Fodboldspillere fra AGF
Fodboldspillere fra Fortuna Düsseldorf
Sveriges nationaldag

Sveriges nationaldag, også kaldet det svenske flags dag (), er den svenske nationaldag og bliver fejret den 6. juni. Dagen er til minde om da Gustav Vasa blev valgt til svensk konge, og Kalmarunionen blev opløst. Den blev indført ved lov i 1982. I 1996 blev den salutdag, og i 2005 blev den en national helligdag. Historien om dagen går dog længere tilbage, da den allerede i 1916 blev uofficiel flagdag.

Vigtige hændelser den 6. juni 
 
 1523: Gustav Vasa blev valgt til svensk konge, og Kalmarunionen blev opløst.
 1654: Karl 10. Gustav af Sverige overtog tronen, efter kusinen Kristina af Sverige abdicerede.
 1809: En ny svensk grundlov gav stor magt til den svenske ståndsriksdagen, da Karl XIII blev konge.
 1857: Sofia af Nassau giftede sig med den kommende kong Oscar 2. af Sverige og Norge.
 1974: En ny grundlov gjorde Sverige til et konstitutionelt monarki.

Nationaldag
Nationaldage
James Eckhouse

James Hays Eckhouse (født den 14. februar 1955) er en amerikansk skuespiller, som er bedst kendt for sin rolle som Jim Walsh i tv-serien Beverly Hills 90210. Han har også instrueret 3 episoder af serien. Han var selv med i serien fra 1990 til 1995. Eckhouse har kort med i MIT-uddannelse og arbejdet som tømrer i bl.a. Danmark, inden hans skuespillerkarriere begyndte.

Før hans rolle i Beverly Hills 90210 har han været med i Trading Places (dansk titel "Bossen og Bumsen") og Cocktail med Tom Cruise.
 
Eckhouse har siden 1982 været kæreste og er siden blevet gift med Sheila Kiliher Walsh. De har sammen 2 sønner, James "Gabe" Gabriel og John "Zander" Alexander.

Eksterne henvisninger 
 
 

Filmskuespillere fra USA
Tv-skuespillere fra USA
Personer fra Chicago
Melinda Halliwell

{| class="infobox" style="float: right; clear: right; margin: 0 0 1em 1em; width: 22em;"
|-
!style="text-align:center; colspan="3" style="background: #9900FF; font-weight: bold; text-align: center;"|Melinda Prudence Halliwell 
|-
|style="text-align: center; font-size: 90%;"|
|-
|

|-
|

|}Melinda Prudence Halliwell' er en fiktiv figur fra WB's hit tv-serie Heksene fra Warren Manor''. Melinda er Piper og Leos tredje barn og første datter. Hun er lillesøster til Wyatt og Chris. Den lille pige spilles af skuespiller Kathleen Teresa Scott.

Biografi 

Melinda er født i år 2007 af Piper Halliwell, det vides ikke hvilke kræfter Melinda har, da Leo som er far til Melinda var dødelig da hun blev lavet. Hun er 3 år yngre end storebror Chris og 4 år yngre end Wyatt. I sidste afsnit af serien ses Melinda med sine brødre, og sin far og mor Piper der giver hver af børnene deres madpakker og de løber derefter ud af døren. Det er det eneste bevis vi har på at Melinda eksisterer. Derimod er det som det tredje barn af Piper og Leo og ikke det første som vi alle havde regnet med i første omgang.

Pipers eller Phoebes datter 

Selvom Melinda kun blev vist kort lige til sidst i afsnittet af serien, og blev ikke nævnt da Piper fortalte hvordan hendes liv blev efter "Den ultimative kamp" men i oficielle manuskripter fra serien blev navnet "Melinda" nævnt flere gange i den scene. Piper sagde "Jeg fik endelig min lille pige" men det blev klippet fra under udvælgelsen. Marlayna (som er mor til skuespiller Kathleen) har offentliggjort inde på flere sider at Katie spillede Pipers yngste datter.

Morality Bites 
I afsnittet fra sæson 2 Morality Bites fik vi et indblik af fremtiden og vi så Pipers datter spillet af Clara Thomas. Pipers førstefødte var dengang en pige og derfor troede alle at Piper og Leo ville få en lille pige da hun endelig blev gravid i slutningen af 4. sæson Witch Way Now Det viste sig stik imod alles forventning at være en dreng da han ankom i sæson 5's The day the Magic died. Pipers førstefødte pige eksisterer ikke længere, men eksisterer som hendes tredje barn.

Trivia 
 Det sidste afsnit af serien Forever Charmed er filmet i starten af april omkring den 4. 2006.
 Skuespilleren bag Melinda var kun 5 år gammel da hun spillede rollen.

Heksene Fra Warren Manor Figurer
Douglas Emerson

Douglas Emerson (født den 5. oktober 1974) er en amerikansk skuespiller som er bedst kendt for sin rolle som Scott Scanlon i tv-serien Beverly Hills 90210s første og anden sæson.

I serien spiller han den nørdede Scott, der er bedste venner med David Silver, indtil David hellere vil være sammen med den seje klike på West Beverly High og han opgiver næsten Scott. I anden sæson er Emerson ikke længere en fast karakter, men kun speciel gæstemedvirkende. Hans karakter, Scott, jonglerer til sin egen fødselsdagsfest med en ladt pistol og kommer til at skyde sig selv i maven, mens David ser på. 

Efter denne rolle opgav Emerson skuespil og meldte sig til militæret. I 2002 blev han stabssergent i U.S. Air Force og blev sendt til Holloman AFB i New Mexico.

Emerson blev i 1996 gift med Emily Barth og de har 2 børn.

Filmografi

Awards & nomineringer 
Young Artist Awards: 
1989: Nomineret: "Best Young Actor in a Cable Family Show" for: Good Old Boy: A Delta Boyhood
1991: Vundet: "Best Young Actor Supporting or Re-Occurring Role for a TV Series" for: Beverly Hills, 90210

Eksterne henvisninger 
 

Tv-skuespillere fra USA
Filmskuespillere fra USA
Sporvogne i Potsdam

Sporvognene i Potsdam er den vigtigste del af den offentlige trafik i byen. De startede 12. maj 1880 som hestesporvogne, der blev afløst af elektriske sporvogne 2. september 1907. I 2008 var det normalsporede sporvejsnet på 28,9 km. Driften varetages af fem hoved- og to myldretidslinier.

Sporvognene drives af ViP Verkehrsbetrieb Potsdam GmbH, et datterselskab af Stadtwerke Potsdam GmbH.

Eksterne henvisninger 

 Stadtwerke (und Verkehrsbetrieb) Potsdam
 Verkehrsverbund Berlin-Brandenburg GmbH

Noter 

Potsdam
Potsdam, Sporvogne i
Cykling under sommer-OL 2008

Cykling under Sommer-OL 2008 i Beijing står på det olympiske program for 26. gang. Det kommer til at blive konkurreret i 18 discipliner i 4 grene, landevejscykling (4), banecykling (10), mountainbike (2) og BMX (2). Det er første gang BMX er med på det olympiske program. Konkurrencerne bliver gennemført i perioden 9. til 23. august.

Kalender

Landevejsløb 
Foregår ved Den Kinesiske Mur ved Badaling-motorvejen.

Massestart, mænd – 245 km 

Did Not Finish (gennemførte ikke)
 David Rebellin (Italien) blev april 2009 frataget sølvmedaljen pga. positiv dopingtest for CERA (3. generations EPO).

Massestart, kvinder – 126,4 km

Enkeltstart, mænd – 47,3 km

Enkeltstart, kvinder – 23,5 km

Banecykling 
Konkurrencerne foregik i den olympiske velodrom i byen Laoshan i Shandong-provinsen.

4 km individuel forfølgelsesløb, mænd 
Medaljetagerne:

Semifinaler

| width="50%" align="left" valign="top" |
Match 1

| width="50%" align="left" valign="top" |
Match 2

| width="50%" align="left" valign="top" |
Match 3

| width="50%" align="left" valign="top" |
Match 4

Medaljerunde

| width="50%" align="left" valign="top" |
Guldmedaljematch

| width="50%" align="left" valign="top" |
Bronzemedaljematch

3 km individuel forfølgelsesløb, kvinder 
Medaljetagerne:

Semifinaler

| width="50%" align="left" valign="top" |
Match 1

| width="50%" align="left" valign="top" |
Match 2

| width="50%" align="left" valign="top" |
Match 3

| width="50%" align="left" valign="top" |
Match 4

Medaljerunde

| width="50%" align="left" valign="top" |
Guldmedaljematch

| width="50%" align="left" valign="top" |
Bronzemedaljematch

4 km holdforfølgelsesløb, mænd 
Medaljetagerne:

* Westley Gough fik retrospektivt en bronzemedalje.

Semifinaler

| width="50%" align="left" valign="top" |
Match 1

| width="50%" align="left" valign="top" |
Match 2

| width="50%" align="left" valign="top" |
Match 3

| width="50%" align="left" valign="top" |
Match 4

Medaljerunde

| width="50%" align="left" valign="top" |
Guldmedaljematch

| width="50%" align="left" valign="top" |
Bronzemedaljematch

BMX-cykling 
BMX-cykling er fra 2008 en fast olympisk disciplin. Foregår på Laoshan BMX-stadion.

Mountainbike 
Foregår i en park tæt ved den olympiske velodrom i Laoshan.

Medaljeoversigt

Eksterne links 

 Cycling – en.beijing2008.cn 
 

Sportsgrene under sommer-OL 2008
2008
OL 2008, Cykling under sommer-
Badminton under sommer-OL 2008

Badminton under sommer-OL 2008 i Beijing blev afholdt fra 9. august til 17. august. Det var femte gang, at badminton var på det olympiske program. I turneringen under legene blev der spillet om i alt fem olympiske titler, single og double for både kvinder og mænd samt en mixeddoubletitel.

Medaljeoversigt

Medaljetabel 
Hentet fra den officielle hjemmeside i Beijing 2008.

Medaljevindere

Danskere 
Single – Herrer
 Peter Gade blev sendt hjem af kineseren Lin Dan med 13-21, 16-21 i kvartfinalen.
 Kenneth Jonassen blev sendt hjem af koreaneren Lee Hyun Ill med 21-15, 14-21, 19-21 i hans første kamp.
Single – Damer
 Tine Rasmussen blev sendt hjem af indoneseren Maria Kristin Yulianti med 21-18, 19-21, 14-21 i ottendedels-finalen.
Double – Herrer
 Lars Paaske og Jonas Rasmussen blev sendt hjem af sydkoreanerne Lee Jaejin og Hwang Jiman i bronzekampen med 13-21, 21-18, 21-17.
 Martin Lundgaard og Jens Eriksen blev sendt hjem af kineserne Cai Yun og Fu Haifeng med 12-21, 11-21 i ottendedels-finalen.
Double – Damer
 Kamilla Rytter Juhl og Lena Frier Kristiansen blev sendt ud af turneringen af japanerne Kumiko Ogura og Reiko Shiota med 18-21, 21-14, 18-21 i ottendedels-finalen.
Mixeddouble
 Kamilla Rytter Juhl og Thomas Laybourn blev sendt hjem af indoneserne Flandy Limpele og Vita Marissa med 17-21, 21-15, 17-21 i kvartfinalen.

Kalender

Kvalifikation

Referencer 

 
Sportsgrene under sommer-OL 2008